**Važna obavijest vezana uz zahtjeve za legalizaciju isprava**

**Zagreb, 8. prosinca 2021.**

**RAD SA STRANKAMA**

Radi sprječavanja širenja bolesti COVID-19, uzrokovane virusom SARS-COV-2 te povećanja sigurnosti prilikom obavljanja poslova u Ministarstvu vanjskih i europskih poslova te zaštite djelatnika, za ulazak i boravak djelatnika te svih drugih osoba koje ulaze u prostore Ministarstva **uvedena je** temeljem Odluke Stožera civilne zaštite Republike Hrvatske **obveza predočenja valjane EU digitalne COVID potvrde odnosno valjanog dokaza o završenom cijepljenju, preboljenju bolesti ili valjanog negativnog testa na virus SARS-COV-2 izdanog od ovlaštene ustanove ili laboratorija.**

Zahtjevi za legalizaciju isprava mogu se podnijeti i putem dostavnih službi (npr. Hrvatska pošta i dr.) na adresu:   
**MINISTARSTVO VANJSKIH I EUROPSKIH POSLOVA REPUBLIKE HRVATSKE**  
**UPRAVA ZA KONZULARNE POSLOVE**  
**SLUŽBA ZA MEĐUNARODNU PRAVnU POMOĆ**  
**TRG PETRA PETRETIĆA 2**  
**10 000 ZAGREB**

Dokumentaciju za koju se traži legalizacija potrebno je dostaviti u **izvorniku** te priložiti **dokaz o uplati upravne pristojbe** sukladno tarifnom broju 24. Uredbe o tarifi upravnih pristojbi („Narodne novine“ broj: 92/2021). **Upravna pristojba za jednu ovjeru iznosi 55,00 kuna.**  
**Iznos pristojbe do 100,00 kuna (jedna ovjera) potrebno je platiti u državnim biljezima, a iznos veći od 100,00 kuna uplatom na račun Državnog proračuna Republike Hrvatske, IBAN: 1210010051863000160;**

**Za pravne osobe:**

* **upisivanjem broja 64 (model) u prvu kućicu uplatnice,**
* **upisivanjem broja 5002-721-OIB**

|  |  |
| --- | --- |
| **npr.** | **64 1001005-1863000160** |
|  | **5002-721-OIB** |

**Za fizičke osobe**

* **upisivanjem broja 64 (model) u prvu kućicu uplatnice,**
* **upisivanjem broja 5002-721-OIB, u drugo polje uplatnice**  
  **(U slučaju kad predviđeni iznos uplaćuje stranac, potrebno je poslije broja 5002 upisati broj 721- i broj upisa iz knjige ovjera, koju će upisati djelatnik Ministarstva.)**

Potrebno je navesti **adresu pošiljatelja** na koju će se dokumentacija vratiti.

Sve potrebne obavijesti mogu se dobiti **na brojevima telefona 01/4599-410 ili 4599-400.**

**Dodatne informacije** nalaze se i na web-stranici Ministarstva: [www.mvep.hr](http://www.mvep.hr) – Konzularne informacije .